Source: https://szegeditorvenyszek.birosag.hu/20171127/v-resz-fellebbezesi-eljaras-es-felulvizsgalat
Timestamp: 2019-10-15 01:01:29+00:00

Document:
V. rész: A fellebbezési eljárás és a felülvizsgálat | Szegedi Törvényszék
Megjelenés ideje: 2017. november 27., 07:43
1. A fellebbezési eljárás megindítása – Hogyan lehet fellebbezni a bíróság határozatai ellen és a fellebbezésnek mit kell tartalmaznia?
Az elsőfokú bíróság határozata ellen a fellebbezésre jogosult a „fellebbezés” elnevezésű írásbeli beadvánnyal indíthat a másodfokú bíróság előtt fellebbezési eljárást. A fellebbezésben kell előadni, hogy a határozatot a fellebbező milyen szempontból és indokok alapján kéri felülbírálni, miért jogszabálysértő és azt hogyan kéri megváltoztatni.
fellebbezhető elsőfokú bírósági határozatok
ítélet → a pert érdemben eldöntő határozat
mindig fellebbezhető
végzés → az eljárás során egyéb kérdésekben hozott határozat
csak egyes végzések ellen van helye külön fellebbezésnek
a külön nem fellebbezhető végzések általában az ítélet elleni fellebbezésben eljárási szabálysértésként kifogásolhatók
fellebbezett határozat száma és kifogásolt rendelkezése megjelölése
fellebbezési kérelem → a másodfokú bíróság a kifogásolt részt hogyan változtassa meg vagy helyezze hatályon kívül
felülbírálat köre és indokai → milyen szempontból kéri felülbírálni és mely indokok alapján tartja e körben helytelennek a határozatot
- eljárásjogi felülbírálat lényeges eljárási szabálysértés miatt
(pl. megengedhető keresetváltoztatási kérelem elutasítása)
- tényállás felülbírálata és módosítása az elsőfokú bizonyítékok okszerűtlen
mérlegelése miatt
(pl. nyilvánvalóan valótlan tanúvallomás bizonyítékként való elfogadása)
- a tényállás felülbírálata és módosítása másodfokú bizonyítás alapján
elsőfokon felhozott tény vagy bizonyíték körében (pl. az elsőfokú bíróság által mellőzött bizonyítás lefolytatása)
kivételesen másodfokon felhozott tény vagy bizonyíték körében (pl. a fellebbezésben felhozott új tény vagy bizonyíték) → lsd. lent 2. pontnál
- anyagi jogi felülbírálat az anyagi jog helytelen alkalmazása miatt
(pl. a tények helytelen jogi minősítése)
- anyagi jogi bírói mérlegelési jogkör felülbírálata
(pl. sérelemdíj összegének felülmérlegelése)
anyagi vagy eljárási jogszabálysértés megjelölése
fellebbezési illeték → a fellebbezés általában illetékköteles, kivéve
a tárgyi költségkedvezményes eljárások
személyes költségkedvezményben részesített fél → lsd. II. RÉSZ
a fellebbezés benyújtása
benyújtás határideje → elsőfokú határozat közlésétől számított 15 nap
benyújtás helye → az elsőfokú határozatot hozó bíróságon
elektronikus úton vagy papír alapon → lsd. III. RÉSZ 4. pontnál
jogi képviselővel vagy anélkül → lsd. II. RÉSZ 3. pontnál
fellebbezés hibáinak következménye
benyújtási hibák → általában a fellebbezés hiánypótlási felhívás nélküli visszautasítása (pl. elkésett)
tartalmi hiányosság → hiánypótlási felhívás → nem teljesítése esetén a fellebbezés visszautasítása
2. Fellebbezési korlátozások – Milyen korlátok vannak a fellebbezési eljárásban, milyen esetben lehet pl. új tényt, bizonyítékot előterjeszteni?
A másodfokú bíróság általában csak a fellebbezésben támadott részében és a fellebbezésben felhozott szempontok és indokok alapján bírálja felül az elsőfokú határozatot. A fellebbezési eljárásban csak kivételesen lehet új tényekre, bizonyítékokra hivatkozni, a fellebbezést megváltoztatni.
a másodfokú bíróság felülbírálati jogának korlátja
főszabály → a fellebbezési kérelemhez és a fellebbezés indokaihoz kötve van, csak ezek korlátain belül dönt
kivétel → a fellebbezésben nem kifogásolt eljárási vagy anyagi jogi hiba észlelése esetén
kötelező hatályon kívül helyezésre okot adó eljárási hibát hivatalból veszi figyelembe
egyéb lényeges eljárási vagy anyagi jogi hibát a felekkel közli és a fellebbező kérelmére veszi figyelembe
kereset, ellenkérelem megváltoztatásának, utólagos bizonyítás korlátja
főszabály → kizárt az elsőfokú eljárásban előadottakhoz képest új tény, jogi alap, jogi érvelés, illetve kérelem előadása, valamint új bizonyíték és bizonyítási indítvány előterjesztése
új tény → ha az a félnek önhibáján kívül az elsőfokú határozat után jutott tudomására vagy következett be + elbírálása rá nézve kedvezőbb határozatot eredményezhet
új bizonyíték, bizonyítási indítvány → ha a félnek önhibáján kívül az elsőfokú határozat után jutott tudomására vagy keletkezett
kereset-, ellenkérelem-változtatás, utólagos bizonyítás → ha elsőfokú határozatból megismert előzetesen nem közölt körülmény vagy a másodfokú bíróság által közölt körülmény, felhívás indokolja
fellebbezés megváltoztatásának korlátja
főszabály → kizárt a fellebbezési kérelem és a fellebbezés indokainak megváltoztatása
kivétel → ha másodfokú bíróság által közölt, a fellebbező által figyelembe venni kért jogszabálysértés, vagy megengedett kereset, illetve ellenkérelem-változtatás indokolja
3. A fellebbezés elbírálása – Mi történik a fellebbezési eljárásban?
A másodfokú bíróság által kézbesített fellebbezésre a többi fél 15 napon belül írásban fellebbezési ellenkérelmet, csatlakozó fellebbezést nyújthat be. A másodfokú bíróság általában tárgyaláson kívül bírálja el a fellebbezést, döntése ellen nincs helye további fellebbezésnek.
fellebbezés elbírálása tárgyaláson kívül
ítélet elleni fellebbezés → főszabály a tárgyaláson kívüli elbírálás
tárgyalás kérelemre: a fellebbező a fellebbezésben, ellenfele a fellebbezési ellenkérelemben kérheti tárgyalás tartását
tárgyalás hivatalból: ha a másodfokú bíróság szükségesnek tartja
végzés elleni fellebbezés → mindig tárgyaláson kívül kerül elbírálásra
4. Felülvizsgálati eljárás – Milyen határozatok ellen és milyen esetben lehet felülvizsgálatot kérni a Kúriánál?
A másodfokú bíróság jogerős ítélete, és jogerős keresetlevelet visszautasító vagy eljárást megszüntető végzése ellen bizonyos esetekben felülvizsgálati eljárás indítható a Kúria előtt. Felülvizsgálat csak az ügy érdemi eldöntésére kiható eljárási vagy anyagi jogszabálysértés miatt, jogi képviselő útján kérhető.
felülvizsgálatból kizárt ítéletek pl.
elsőfokon jogerőre emelkedett ítélet
csak az ellenfél fellebbezése alapján eljárt másodfokú bíróság által helybenhagyott elsőfokú ítélet
jogerős ítéletnek csak a járulékos részei ellen (pl. csak kamat)
bizonyos tárgyú perekben a másodfokú bíróság által helybenhagyott ítélet (pl. birtokper, végrehajtási per, gyermek elhelyezése)
vagyonjogi perekben, ha
a vitatott érték 5 millió Ft-ot nem haladja meg
a másodfokú bíróság által azonos jogi indokkal helybenhagyott elsőfokú ítélet
felülvizsgálat kivételes engedélyezése Kúria által
vagyonjogi perekben a felülvizsgálatból kizárt ítélet esetében a Kúria kérelemre kivételesen engedélyezheti a felülvizsgálatot
felülvizsgálat benyújtása
benyújtás határideje → másodfokú határozat közlésétől számított 45 nap
benyújtás módja → elektronikus úton, jogi képviselő útján
felülvizsgálati korlátozások
nincs helye: kereset-, vagy ellenkérelem megváltoztatásának, utólagos bizonyításnak, felülvizsgálati kérelem megváltoztatásának, hiánypótlásnak

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Kúria 
 bíróság 
 bíróság 
 bíróság 
 Kúria 
 Kúria